**Közlemény**

**egyes szociális szolgáltatások**

**2022. június havi befogadható kapacitásairól**

Központi költségvetési támogatásban az a szociális, gyermekjóléti szolgáltatást biztosító fenntartó részesülhet, aki a szolgáltatói nyilvántartásba bejegyzésre került, és az általa nyújtott szolgáltatás a szociális, gyermekjóléti szolgáltatások területi lefedettséget figyelembe vevő finanszírozási rendszerbe befogadásra került.

Amennyiben a fenntartó által nyújtott szolgáltatás esetében a befogadás általános - a rendelkezésre álló kapacitástól független - feltételei nem állnak fenn, akkor a szociálpolitikáért felelős miniszter a befogadásról az általa meghatározott és közleményben közzétett kapacitások alapján dönt.

A fenntartó a közleményben foglalt feltételek figyelembevétele mellett kérelmet nyújthat be az általa nyújtani vagy bővíteni kívánt szolgáltatásra vonatkozóan.

A közleményben felsorolt szolgáltatásokra, illetve az azokhoz rendelt kapacitásokra érkező kérelmek - melyek a kiírás egyéb feltételeinek megfelelnek - érkezési sorrendben kerülnek elbírálásra, előzetes szakhatósági eljárás keretében.

**A 2022 júniusában befogadható kapacitások száma az alábbiak szerint alakul.**

**A kapacitásokra azon fenntartó nyújthat be kérelmet, mely a megjelölt település területén már bejegyzett, vagy létesítendő új engedélyese által kívánja nyújtani a szolgáltatást.**

1. **Pomáz település területe**

|  |  |
| --- | --- |
| Szolgáltatás | Befogadható férőhelyszám |
| pszichiátriai betegek otthona | **105** |
| pszichiátriai betegek rehabilitációs intézménye | **45** |

A kapacitás befogadására irányuló kérelem Fülöp Attila gondoskodáspolitikáért felelős államtitkárnak címezve, a befogadas@emmi.gov.hu e-mail címre nyújtható be.

A kérelemben fel kell tüntetni a fenntartó nevét, címét, az engedélyes nevét, címét, már működő engedélyes esetén az ágazati azonosítót, a szolgáltatás megnevezését, az igényelt kapacitások számát, a szolgáltatás ellátási területét, továbbá a kapcsolattartó telefonos elérhetőségét.

2022. június 20.